Håbrann

Håbrann (Lamna nasus) er en hai i håbrannfamilien. Den er utbredt i tempererte og kalde hav over hele verden. I Norge kan den oppnå en lengde på ca. 3 m og en vekt på ca. 200 kg.

Håbrann lever også i Middelhavet hvor den er både observert og fanget på stranden i Tarragona nær Barcelona. Den skal ikke være farlig for mennesker, men kan i enkelte tilfeller bite dykkere med harpunert fisk.

Håbrannen har status sårbar i IUCNs rødliste. Arten er også rødlistet i Norsk rødliste for arter, til Sårbar (VU). Kategorien skulle egentlig vært Sterkt truet (EN) hvis man bare så på Norge, men så ble den satt ned et trinn til VU fordi det går bra med arten i områdene rundt - og man anser at arten vil kunne innvandre derfra hvis den blir borte hos oss.Artsdatabanken: Nedgradering av rødlistekategori  (2015). Besøksdato 26. januar 2019

 Utbredelse 
Håbrannens levesteder strekker seg fra de nordøstlige delene av Nord-Amerika til Grønland og fra nordvestkysten av Afrika til Island, Norge og Russlands nordvestkyst. På den sørlige halvkule forekommer den fra 30° til 60° sør.

 Føde 
Håbrann regnes som en opportunistisk jeger som jakter hovedsakelig på makrell og sild.

 Forplantning 
Håbrannen er kjønnsmoden i 12–13-årsalderen og føder levende unger.

 Referanser 

 Litteratur 
 Torsvik, Mortensen, Nedreaas (red.) Fiskeribiologi 

 Eksterne lenker 


Kategori:Norske haier
Kategori:Fisker formelt beskrevet i 1788
Kategori:Fisker på norsk rødliste
Kategori:Sårbare arter på IUCNs rødliste
Kategori:Fisk i Middelhavet
Kategori:Haier
Kategori:Dyr formelt beskrevet av Pierre Joseph Bonnaterre